Portal: Alternativ behandling

**Amygdalin** (fra gresk: ἀμυγδάλη *mandel*), C20H27NO11, også kalt **laetrile**, er et glykosid opprinnelig isolert fra frøene til treet *Prunus dulcis*, også kjent som bittermandel, av Pierre-Jean Robiquet
og A. F. Boutron-Charlard i 1803, og deretter utforsket av Liebig og Wöhler i 1830. Amygdalin markedsføres som *Laetrile* eller *vitamin B-17*, men er ikke et vitamin.

Laetrile
--------

Laetrile er en halvsyntetisk variant av amygdalin som ble fremstilt på 1950-tallet, og svært ofte brukes begrepene laetrile og amygdalin om hverandre.

Alternativ kreftmedisin
-----------------------

Markedsføring av den alternative kreftmedisinen B-17 har vakt oppmerksomhet i norske fagmiljøer fordi amygdalin frigir den farlige giften cyanid. Statens legemiddelverk gikk i 2009 ut med en advarsel mot å bruke produktet. Den vitenskapelige forskning som er gjennomført viser at amygdalin har ingen helbredende effekt på kreftpasienter, men stoffet kan derimot kan gi alvorlige bivirkninger som blåsyreforgiftning. Det påstås fra tilhengerne av B-17 at det er blitt gjort vitenskapelige undersøkelser med fremragende funn når det gjelder kreftbehandling, men at disse resultatene er blitt undertrykket som en del av en konspirasjon fra legemiddelbransjen. Blant forsvarerne av B-17 som kreftmedisin er den amerikanske forfatteren G. Edward Griffin som i 1974 skrev boken *World Without Cancer* og Ty Bollinger som har skrevet boken *Step Outside the Box*. I Norge har B-17 også blitt frontet av trondheimslegen David De Clive-Lowe. Mange av forkjemperne for B-17 fraråder også konvensjonell kreftbehandling.

En av teoriene bak behandling med B-17 er myten om Hunza-folket som påstås å ha en svært høy gjennomsnittsalder og oppsiktsvekkende god helse grunnet sitt helt spesielle kosthold. Disse mytene er alle vitenskapelig tilbakevist.

I 2004 ble en amerikansk statsborger dømt til fem års fengsel for å ha behandlet kreftpasienter med amygdalin.

Referanser
----------

1. ↑  Amygdalin/laetril/B17 Arkivert 12. oktober 2011 hos Wayback Machine. NIFAB – Nasjonalt informasjonssenter for alternativ behandling (UiT)
2. ↑  Amygdalin og laetrile – risikabel og udokumentert kreftbehandling Arkivert 3. februar 2010 hos Wayback Machine. Statens legemiddelverk
3. ↑  Blåsyreforgiftet av alternativ kreftmedisin VG
4. ↑  Legemiddelverket advarer mot B17 Arkivert 8. november 2011 hos Wayback Machine. Nasjonalt infomasjonssenter for alternativ behandling
5. ↑  Myter om kreft Kreftforeningen
6. ↑  B17 - naturlig kreftkur eller giftig luftslott? Arkivert 8. november 2011 hos Wayback Machine. Nasjonalt infomasjonssenter for alternativ behandling
7. ↑  Norske eksperter advarer mot Humlegaarden-behandling VG
8. ↑  Vitamin B17 og kreftbehandling Arkivert 15. juni 2012 hos Wayback Machine. Fritt Helsevalg
9. ↑  Leger advarer mot cellegift Arkivert 16. april 2011 hos Wayback Machine. Adresseavisen
10. ↑  Beware of Quackery and Magical Cures Arkivert 27. januar 2013 hos Wayback Machine. Prostate Cancer Survivors Speak Their Minds
11. ↑  B17 – Supermaten fra Hunzafolket Arkivert 12. september 2011 hos Wayback Machine. ungdomskilden.no
12. ↑  The Truth, Myths, and Lies About the Health and Diet of the "Long-Lived" People of Hunza, Pakistan, and Hunza Bread and Pie Recipes Bible Life Ministries
13. ↑  A Slice of Hunza High by John Borthwick[*død lenke*] Travel Intelligence
14. ↑  Lengthy Jail Sentence for Vendor of Laetrile—A Quack Medication to Treat Cancer Patients U.S. Food and Drug Administration

|  |  |
| --- | --- |
| Oppslagsverk/autoritetsdata | LCCN **·** NKC
 |